Sklep VIII DoR 56/2010-3
Datum: 2010-05-19T00:00:00.000+02:00
ecli: ECLI:SI:VSRS:2010:VIII.DOR.56.2010.3
opravilna_stevilka_ii_stopnje: VDSS Pdp 757/2009
sodisce: Vrhovno sodišče
oddelek: Delovno-socialni oddelek
podrocje: CIVILNO PROCESNO PRAVO - DELOVNO PRAVO
institut: predlog za dopustitev revizije - nepopoln predlog - predložitev sodbe sodišča druge stopnje - zavrženje predloga

## Jedro

Če stranka k predlogu za dopustitev revizije ne priloži izvoda pravnomočne sodbe sodišča druge stopnje, se takšen predlog na podlagi šestega odstavka 367.b člena ZPP zavrže.

## Izrek

Predlog se zavrže.

## Obrazložitev

1. Tožeča stranka je predlagala dopustitev revizije zoper sodbo Višjega delovnega in socialnega sodišča Pdp 757/2009 z dne 20. 1. 2010, pri tem pa sodbe sodišča druge stopnje predlogu za dopustitev revizije ni predložila, niti ni predložila drugih listin.

2. Predlog ni popoln.

3. V skladu s tretjim odstavkom 367.b člena Zakona o pravdnem postopku (ZPP) mora stranka predlogu za dopustitev revizije priložiti izvod pravnomočne sodbe sodišča druge stopnje. Če stranka tega ne stori, se na podlagi šestega odstavka tega člena predlog za dopustitev revizije zavrže. 4. Glede na navedeno je sodišče sklenilo, kot je navedeno v izreku.